Public procurement notice: Prior Information Notice Without Call For Competition
Published: 2024-01-22
Region: DK032
Contract type: Services
CPV classification: 31158000: Battery chargers | 31681500 | 45310000 | 63712600 | 65310000: Electricity distribution
Estimated value: 120000000 DKK
Submission deadline: 2024-02-07

Technical requirements: Billund Lufthavn planlægger et koncessionsudbud af etablering og drift af ladestandere på forskellige lokaliteter ved Billund Lufthavn. Ladestanderne forventes etableret i relation til personaleparkering, Car Rental Center, offentligt parkeringsområde, lynladestationer og til brug for eget materiel. Det forventes, at operatøren skal etablere og efterfølgende drive og vedligeholde samtlige ladestandere, herunder løbende udvide kapaciteten på de respektive områder i takt med stigende efterspørgsel. Operatøren forventes at få det fulde ansvar for etableringen, herunder for nettilslutningen hos det relevante netdistributionsselskab. Der gælder forskellige ibrugtagningstidspunkter for de forskellige dele af ladeparken. Herunder forventes det, at dele af lynladestationen først skal etableres på et senere tidspunkt. Udbuddet ventes både at omfatte ladestandere, der er offentligt tilgængelige samt ladestandere, der ikke er offentligt tilgængelige, jf. AFI-lovens bestemmelser herom. Operatøren forventes at betale en koncessionsafgift til ordregiver for den leverede strøm til eksterne, mens operatøren modtager en betaling, forventeligt i form af et tillæg pr. kWh, for strømleverancen til ordregivers eget materiel. 
Markedsdialogen gennemføres som udgangspunkt på skriftligt grundlag ved at interesserede aktører kan indsende deres bemærkninger til det foreliggende udkast til udbudsmateriale. Der kan kommenteres på alle dele af materialet, idet ordregiver dog særligt gerne modtager bemærkninger vedrørende udbudsmaterialets markedskonformitet, herunder om materialet indeholder væsentlige uhensigtsmæssigheder eller cost drivere.
Udkast til udbudsmaterialet kan rekvireres ved henvendelse til Niels Lundegaard Larsen, nll@bll.dk. Bemærkninger til udbudsmaterialet skal sendes til Billund Lufthavn på nll@bll.dk senest den 1. februar 2024. Bemærkninger sendt efter denne dato vil alene blive taget i betragtning i det omfang den videre udbudsplan tillader det.
Der gøres opmærksom på, at der med nærværende forhåndsmeddelelse alene er tale om et kort oprids af udbuddet. For en uddybende beskrivelse af udbuddet, de omfattede ydelser og de forventede vilkår henvises der til de dele af udbudsmaterialet, som indgår i markedsdialogen. Det i forhåndsmeddelelsen anførte afspejler alene ordregivers foreløbige skøn over opgaven, og der kan derfor forekomme ændringer hertil.
Formålet med denne markedsdialog er at opnå indsigt i hvilke elementer af det påtænkte udbud, som har betydning for potentielle leverandørers interesse i koncessionskontrakten med henblik på senere at kunne afholde et udbud, der er relevant og så interessant som muligt for aktørerne i markedet. Billund Lufthavn har mulighed for at bede potentielle leverandører, der deltager i markedshøringen, om at komme med supplerende input, herunder mulighed for at indbyde dem til opfølgende møde. Billund Lufthavn forbeholder sig retten til af ressourcemæssige hensyn at begrænset antallet af dialogpartnere. En eventuel begrænsning vil i så fald ske på baggrund af objektive og saglige kriterier.